

**AB „KELIŲ PRIEŽIŪRA"**

Įmonės kodas 232112130, Savanorių pr. 321C, 50120 Kaunas, tel. (8 37) 202 293, mob. tel. +370 698 13 933, elektroninio pašto adresas – [info@keliuprieziura.lt](mailto:info@keliuprieziura.lt)

**MAŽOS VERTĖS VIEŠOJO PIRKIMO**

**„(PU-13792/25) [INTP25] PAKELIAMŲ VARTŲ ĮRENGIMO DARBAI“**

**SKELBIAMOS APKLAUSOS SPECIALIOSIOS SĄLYGOS**

TURINYS

[1. Bendra informacija 2](#_Toc137194947)

[2. Pirkimo objektas 2](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 3](#_Toc137194949)

[4. Reikalavimai, susiję su nacionaliniu saugumu 4](#_Toc137194950)

[5. Specialieji reikalavimai pasiūlymų rengimui ir pateikimui 5](#_Toc137194951)

[6. Pasiūlymo galiojimo užtikrinimas 6](#_Toc137194952)

[7. Pasiūlymų vertinimas 7](#_Toc137194953)

[8. Sutarties sudarymas 8](#_Toc137194954)

9. Derybų sąlygos ........................................................................................................................................... 8

[10. Kitos sąlygos 9](#_Toc137194955)

**Specialiųjų pirkimo sąlygų priedai:**

[Pirkimo sąlygų 1 priedas „Tiekėjų pašalinimo pagrindai“](#_Toc124404956)

[Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“](#_Toc124404957)

[Pirkimo sąlygų 3 priedas „Techninė specifikacija“](#_Toc124404958)

[Pirkimo sąlygų 4 priedas „Tiekėjo deklaracija dėl atitikties VPĮ 45 str. 21 d.“](#_Toc124404959)

[Pirkimo sąlygų 5 priedas „Pasiūlymo forma“](#_Toc124404961)

[Pirkimo sąlygų 6 priedas „Pasiūlymų vertinimo kriterijai ir sąlygos“](#_Toc124404962)

Pirkimo sąlygų 7 priedas „Terminai“

[Pirkimo sąlygų 8 priedas „Sutarties projektas“](#_Toc124404965)

# Bendra informacija

1.1. Perkančioji organizacija – AB „Kelių priežiūra“, juridinio asmens kodas 232112130, adresas Savanorių pr. 321C, 50120 Kaunas. Perkančioji organizacija yra PVM mokėtoja.

* 1. Pirkimas neatliekamas naudojantis centralizuotų pirkimų katalogu, nes reikiamų darbų CPO kataloge nėra.

1.3. Pirkimo Komisija nėra sudaroma.

1.4.Atliekamas žaliasis pirkimas. Aplinkos apaugos kriterijai nustatyti ir (ar) žalieji reikalavimai nurodyti (išskirti žalios spalvos šriftu) specialiųjų pirkimo sąlygų prieduose.

# Pirkimo objektas

* 1. Perkančioji organizacija numato įsigyti **pakeliamų vartų įrengimo darbus**. Reikalavimai pirkimo objektui nustatyti specialiųjų pirkimo sąlygų 3 priede „Techninė specifikacija“.

2.2. Pirkimo objektas neskaidomas į dalis.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede „Tiekėjų pašalinimo pagrindai“.
  2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

3.3. Tiekėjas teikdamas pasiūlymą neturi pateikti nei EBVPD nei laisvos formos deklaracijos dėl atitikties reikalavimams.

# Reikalavimai, susiję su nacionaliniu saugumu

4.1. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-3 ir 6 punktuose nurodytų sąlygų. Tiekėjas kartu su pasiūlymu turi pateikti užpildytą specialiųjų pirkimų sąlygų 4 priedą „Tiekėjo deklaracija dėl atitikties VPĮ 45 str. 21 d.“. Perkančiajai organizacijai kilus abejonių dėl šioje deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus. Tokių dokumentų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

# Specialieji reikalavimai pasiūlymų rengimui ir pateikimui

5.1. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) be ir su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.6. Tiekėjų pasiūlymuose nurodytos kainos bus vertinamos ir lyginamos be PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 6 priede „Pasiūlymo vertinimo kriterijai ir sąlygos“.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: 5 priedas „Pasiūlymo forma“ ir pasiūlymo formos priedai (jei reikalaujama), kuriuose nurodoma kaina ir (ar) įkainiai*.*

# 8. Sutarties sudarymas

8.1. Sutarčiai taikomas fiksuoto įkainio kainodaros būdas.

# 9. Derybų sąlygos

9.1. Pirkimo metu perkančioji organizacija pasilieka teisę derėtis su tiekėjais, siekiant geriausio pirkimo dokumentuose nurodytus perkančiosios organizacijos poreikius atitinkančio rezultato ir laikantis nurodytų sąlygų: a) visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų; b) tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus; c) negalima derėtis dėl pasiūlymo vertinimo kriterijų ir vertinimo tvarkos, taip pat dėl galutinio derybų rezultato, užfiksuoto galutiniuose pasiūlymuose.

* 1. Derybos gali būti vykdomos dėl visų tiekėjo pasiūlyme nurodyto pirkimo objekto charakteristikų, įskaitant kainą, neatitikimus techninei specifikacijai, pristatymo termino, atsiskaitymo termino, prekių kokybės reikalavimų, sutarties sąlygų.
  2. Derybų procedūra vykdoma susitikimų su tiekėjų atstovais būdu ir/ar elektroninėmis priemonėmis (telefonu, el. paštu, CVP IS susirašinėjimo priemonėmis ar pan.). Tikslus būdas ir derybų objektas nurodomas kvietime į derybas.

9.4. Derybos su kiekvienu tiekėju vedamos atskirai;

* 1. Jeigu galutinio pasiūlymo pateikimas susijęs tik su tiekėjo pasiūlymo kaina (kitos sąlygos nekeičiamos), perkančioji organizacija išsiunčia tiekėjams kvietimą CVPIS susirašinėjimo priemonėmis pateikti galutinį pasiūlymą. Tiekėjui nepateikus galutinio pasiūlymo, tiekėjo pirminis pasiūlymas, bus vertinamas kaip galutinis pasiūlymas;

9.6. Jeigu galutinio pasiūlymo pateikimas susijęs su kitų sąlygų keitimu (pvz. techninės specifikacijos, pristatymo termino, atsiskaitymo termino, prekių kokybės reikalavimų, sutarties sąlygų), po derybų procedūros tiekėjams gali būti pateikta galutinė techninė specifikacija ir pirkimo objektui taikomi reikalavimai, pagal kuriuos tiekėjais turės pateikti galutinius pasiūlymus. Tiekėjui, nepateikus galutinio pasiūlymo, tiekėjo pasiūlymas atmetamas;

9.7. Derybos yra laikomos įvykusiomis, jei bent vieno tiekėjo galutinis pasiūlymas atitinka Perkančiosios organizacijos keliamus reikalavimus.

# 10. Kitos sąlygos

10.1. Pagalbinė medžiaga tiekėjams kaip sėkmingai sudalyvauti viešajame pirkime bei pateikti tinkamą ir priimtiną pasiūlymą <https://vpt.lrv.lt/lt/metodine-pagalba/tiekejams/>.

10.2. Tiekėjų / dalyvių, teikiančių pasiūlymus, prašome uždengti (paslėpti) fizinių asmenų asmens duomenis, jeigu tie duomenys nėra būtini, siekiant įsitikinti tiekėjo / dalyvio atitiktimi pirkimo dokumentuose keliamiems reikalavimams (ši nuostata netaikoma teikiant atsakingų asmenų už pasiūlymo pateikimą bei sutarties vykdymą kontaktinius asmens duomenis). Informacija apie perkančiosios organizacijos vykdomą asmens duomenų tvarkymą pateikiama adresu [www.keliuprieziura.lt](http://www.keliuprieziura.lt) , skiltyje Asmens duomenų valdymas (<https://www.keliuprieziura.lt/apie-mus/asmens-duomenu-valdymas/548> ).

10.3. Pirkimo vykdytojas atsakingo ir darniai vystomo verslo kultūrą ir praktiką įgyvendina vadovaudamasi Darnumo politika (<https://keliuprieziura.lt/darnumas/505> ), kurioje pateikiami pagrindiniai darnumo principai ir įsipareigojimai. Taip pat savo veiklą vykdome laikydamiesi Etikos kodekse (<https://keliuprieziura.lt/darnumas/etikos-kodeksas/532> ) nustatytų etikos ir elgesio standartų, todėl mums yra svarbu, kad atsakingo verslo principų, kuriais vadovaujamasi, laikytųsi ir tiekėjai bei tiekėjo pasitelkiami ūkio subjektai. Tiekėjas ir jo pasitelkiami ūkio subjektai, prieš pateikiant pasiūlymus, privalo susipažinti su tiekėjų etikos kodeksu <https://keliuprieziura.lt/data/public/uploads/2022/11/tiekeju-etikos-kodeksas.pdf> .