**DARBŲ VIEŠOJO PIRKIMO-PARDAVIMO SUTARTIS NR.** **\_\_\_\_\_\_\_\_**

*(PU-13792/25)**[INTP25]**PAKELIAMŲ VARTŲ ĮRENGIMO DARBAI*

2025 m. \_\_\_\_\_\_\_\_\_ d.

Kaunas

**AB „Kelių priežiūra“**, buveinės adresas Savanorių pr. 321C, Kaunas 50120, juridinio asmens kodas 232112130, atstovaujama pareigos, vardas, pavardė, veikiančio (-ios) pagal atstovavimo pagrindas (toliau – **Užsakovas**),

ir

**Rangovo pavadinimas**, buveinės adresas buveinės adresas, juridinio asmens kodas juridinio asmens kodas, atstovaujamas (-a) pareigos, vardas, pavardė, veikiančio (-ios) pagal atstovavimo pagrindas (toliau – **Rangovas**),

toliau **Užsakovas** ir **Rangovas** kartu vadinami **Šalimis**, o kiekvienas atskirai **Šalimi**, sudarė šią darbų viešojo pirkimo-pardavimo sutartį (toliau – **Sutartis**):

1. **SUTARTIES OBJEKTAS**
   1. Šia Sutartimi Rangovas įsipareigoja atlikti darbus, nurodytus Sutarties priede „Techninė specifikacija“ (toliau – **Darbai**), o Užsakovas įsipareigoja apmokėti Rangovui už jo tinkamai, kokybiškai ir laiku atliktus Darbus šioje Sutartyje nustatyta tvarka ir terminais.

* 1. **Netaikoma.**
  2. Šiai Sutarčiai priskirtini BVPŽ kodas (-ai): 45421148-3.
  3. Sutartis sudaryta viešojo pirkimo „(PU-13792/25) [INTP25] Pakeliamų vartų įrengimas“, pirkimo nr. 3337013 pagrindu (toliau – **Pirkimas**).

1. **KAINA IR SUTARTIES VERTĖ**
   1. Sutarties vertė be PVM yra vertė skaičiais EUR (vertė žodžiais). 21% (dvidešimt vieno procento) PVM sudaro PVM vertė skaičiais EUR (vertė žodžiais). Sutarties vertė su PVM – vertė skaičiais EUR (vertė žodžiais). Į Darbų kainą yra įskaičiuotos visos su Darbų atlikimu susijusios išlaidos ir mokesčiai.
   2. Šiai Sutarčiai taikoma fiksuoto įkainio kainodara , nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“, kuri detalizuota šioje Sutartyje ir (ar) Sutarties priede „Techninė specifikacija“.

* 1. Kaina Sutarties galiojimo laikotarpiu nebus peržiūrima*.*
  2. Jeigu Sutarties galiojimo metu pasikeitus teisės aktams, pasikeistų pridėtinės vertės mokesčio dydis, Sutarties kaina (įkainiai) be PVM dėl to nebus keičiama, t. y. Užsakovas mokės Rangovui už tinkamai pagal Sutartį atliktus Darbus kainą, kuri bus lygi sumai, gautai prie Sutartyje nurodytos Darbų kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
  3. **Netaikoma.**
  4. Rangovas prisiima visą riziką dėl to, kad ne nuo Užsakovo priklausančių aplinkybių padidės su Sutarties ir (ar) Sutarties vykdymu susijusios išlaidos ir Rangovui Sutarties ir (ar) konkrečių užsakymų vykdymas taps sudėtingesnis (Rangovui padidės įsipareigojimų vykdymo kaina). Sutarties vertė jokiais atvejais nebus keičiama (išskyrus Sutartyje ar Lietuvos Respublikos viešųjų pirkimų įstatymo (toliau – VPĮ) 89 str. numatytus atvejus). Įsipareigojimų vykdymo kainos padidėjimas nesuteikia Rangovui teisės sustabdyti Sutarties vykdymą ar atsisakyti Sutarties šiuo pagrindu.
  5. Sutarties kaina Sutarties vykdymo metu gali būti padidinta, Šalims nustačius faktiškai didesnį Darbų poreikį nei buvo numatyta pirkimo metu, jeigu Rangovas pateikdamas Pasiūlymą negalėjo numatyti tokio padidinto Darbų poreikio. Tokiu būdu Sutarties kaina gali būti padidinta ne daugiau kaip 15 procentų nuo pradinės Sutarties kainos. Dėl Sutarties kainos padidinimo Šalys sudaro atskirą rašytinį susitarimą.
  6. Vadovaujantis Lietuvos Respublikos pridėtinės vertės mokesčio įstatymo 96 str., Sutarties pagrindu atliekamiems statybos darbams, kaip šie apibrėžti Lietuvos Respublikos statybos įstatymo 2 str. 90 d., taikomas atvirkštinis PVM apmokėjimas.

1. **ATSISKAITYMO TVARKA**
   1. Atsiskaitymai atliekami už faktiškai tinkamai, laiku ir kokybiškai atliktus Darbus, o kai Darbai atliekami etapais – pasibaigus atitinkamam Darbų atlikimo etapui.
   2. Užsakovas turi teisę reikalauti Rangovą ištaisyti Darbų trūkumus ir defektus ir po Darbų perdavimo-priėmimo momento, jeigu vėliau nustatoma, jog Darbai neatitinka jiems keliamų reikalavimų.
   3. Rangovas įsipareigoja pateikti Užsakovui PVM sąskaitą-faktūrą per 4 (keturias) darbo dienas nuo Darbų perdavimo, bet ne vėliau kaip iki sekančio mėnesio ketvirtos darbo dienos. Šalys susitaria, kad  Darbų perdavimo faktą įrodančiais dokumentais bus laikomi Darbų perdavimo-priėmimo aktas, PVM sąskaita-faktūra, kurioje detalizuojami atlikti Darbai ar kitas Darbų perdavimo-priėmimo faktą patvirtinantis dokumentas (toliau – Perdavimo-priėmimo aktas). Rangovas turi užtikrinti, jog PVM sąskaitą-faktūrą Užsakovas gautų per informacinę sistemą „SABIS“. Tais atvejais, kai Darbų perdavimas grindžiamas Darbų Perdavimo-priėmimo aktu, Rangovas pasirašytus dokumentus per informacinę sistemą „SABIS“ privalo pateikti kartu su PVM sąskaita-faktūra. Mokėjimo dokumentai išrašomi išimtinai tik už Rangovo atliktus Darbus, kurių atžvilgiu Užsakovas neturėjo pretenzijų. Mokėjimo dokumentai už Darbus, kurių atžvilgiu Užsakovas turėjo pretenzijų, išrašomi tik po to, kai Rangovas ištaiso atliktų Darbų trūkumus ir Užsakovas priima ištaisytus Darbus atskiru Perdavimo-priėmimo aktu šioje Sutartyje nustatyta tvarka.
   4. Rangovas pateiktame mokėjimo dokumente privalo nurodyti Užsakovo atsakingą kelių tarnybą (struktūrinį padalinį), Sutarties sudarymo datą bei Užsakovo suteiktą Sutarties numerį.
   5. Užsakovas už kokybiškai ir tinkamai atliktus Darbus apmoka per 30 (trisdešimt) kalendorinių dienų nuo Sutartyje numatyta tvarka, sistemoje „SABIS“ gautos ir patvirtintos PVM sąskaitos-faktūros dienos. Šalys gali susitarti ir dėl trumpesnių apmokėjimo terminų, jeigu dėl apmokėjimo terminų sutrumpinimo Užsakovui atsiranda papildoma ekonominė nauda.
   6. Rangovui nesilaikant PVM sąskaitos-faktūros pateikimo terminų ir tvarkos, numatytos šioje Sutartyje ir (ar) teisės aktuose, gali būti sulaikomi mokėjimai. Toks mokėjimų sulaikymas nėra laikomas Sutarties sąlygų pažeidimu (t. y. nėra skaičiuojami delspinigiai).
   7. Užsakovas turi teisę sulaikyti bet kokius mokėjimus pagal šią Sutartį, jeigu Rangovas neatlieka Sutartyje numatytų Darbų (arba jų dalies) arba juos atliko nekokybiškai, arba nepašalina atliktų Darbų trūkumų per šioje Sutartyje nustatytus terminus.
   8. Rangovas turi teisę sudaryti faktoringo sutartį su finansuotoju, perleisdamas finansuotojui piniginį reikalavimą Užsakovui pagal šią Sutartį. Rangovas negali faktoringo sutartyje susitarti su finansuotoju, kad finansuotojas turi teisę perleisti jam perleistą piniginį reikalavimą pagal šią Sutartį. Rangovas, sudaręs faktoringo sutartį su finansuotoju, privalo nedelsiant raštu informuoti apie tai Užsakovą ir pateikti faktoringo sutarties kopiją arba išrašą, o, pateikdamas sąskaitą Užsakovui, privalo nurodyti, kad pagal pateikiamą sąskaitą yra arba bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Rangovui mokėtinos sumos. Visas išlaidas, susijusias su faktoringo sutarties sudarymu ir piniginio reikalavimo perleidimu pagal faktoringo sutartį, apmoka Rangovas.
2. **ŠALIŲ ĮSIPAREIGOJIMAI IR ATSAKOMYBĖ**
   1. Darbai turi būti atlikti per 5 mėn. nuo Sutarties įsigaliojimo dienos.
   2. Darbų atlikimo ir (ar) Darbų užsakymų teikimo terminas pratęsiamas nebus.
   3. Laiku neatlikęs Darbų ar neįvykdęs kitų šioje Sutartyje numatytų įsipareigojimų ar jų dalies, tai yra pažeidęs terminą daugiau kaip vieną dieną, Rangovas moka Užsakovui 0,05 % (penkių šimtųjų procento) dydžio delspinigius nuo Sutarties kainos, nurodytos Sutarties 2.1. punkte, už kiekvieną uždelstą dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Rangovui vėluojant atlikti ar ištaisyti Darbų defektus daugiau nei 5 (penkias) darbo dienas, Užsakovas turi teisę apie tai iš anksto pranešus Rangovui pirkti Darbus iš kito Rangovo ir reikalauti tiesioginių nuostolių atlyginimo, įskaitant, bet neapsiribojant, kainų skirtumo, susidarančio Užsakovui įsigyjant trūkstamus Darbus iš trečiųjų asmenų, ar išlaidas, susidariusias Užsakovui ištaisant Darbų trūkumus. Atitinkamai, Užsakovas turi teisę nutraukti šią Sutartį Sutarties 8.5 punkte numatyta tvarka.
   4. Laiku neapmokėjus už tinkamai atliktus Darbus, Užsakovas, Rangovui raštu pareikalavus, moka 0,05 % dydžio delspinigius už kiekvieną uždelstą dieną nuo laiku neapmokėtų Darbų vertės.
   5. Rangovas privalo visiškai atlyginti Užsakovo nuostolius, atsiradusius dėl netinkamo Darbų atlikimo ar Rangovui pažeidus kitus savo sutartinius įsipareigojimus.
   6. Užsakovas turi teisę už Rangovo padarytus nuostolius, Užsakovo naudai priskaičiuotų delspinigių ir (ar) taikytinų baudų (toliau – Netesybos) dydžiu sumažinti pagal Sutartį Rangovui mokėtinas sumas, vienašališkai atliekant tarpusavio prievolių įskaitymą, t. y., Rangovo Užsakovui mokėtinas Netesybų sumas įskaitant į Užsakovo Rangovui mokėtiną atlyginimą už atliktus Darbus. Rangovui pagal Sutartį mokėtinos sumos yra sumažinamos ir tomis sumomis, kurias Užsakovas sumokėjo tretiesiems asmenims už Rangovo nekokybiškai ar ne laiku atliktų Darbų trūkumų pašalinimą.
   7. Netesybų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti nuostolius.
   8. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Rangovą.
   9. Darbų garantinis laikotarpis yra skaičiuojamas nuo galutinio Darbų perdavimo-priėmimo akto pasirašymo dienos. Atliktiems Darbams ir (ar) Darbų metu sumontuotai įrangai (jeigu Sutartyje numatytas įrangos montavimas) taikomi Lietuvos Respublikos įstatymuose numatyti garantiniai terminai, taip pat, garantiniai terminai, kurie nustatyti Sutartyje ir (ar) Sutarties priede „Techninė specifikacija“.
   10. Rangovas prisiima visą atsakomybę už Darbų atlikimui naudojamų medžiagų kokybę.
   11. Rangovas įsipareigoja:
       1. nepažeidžiant terminų, kokybiškai atlikti, užbaigti ir perduoti Užsakovui visus Sutartyje nurodytus Darbus ir (ar) ištaisyti defektus, nustatytus iki Darbų perdavimo Užsakovui ir (ar) per garantinį laikotarpį. Defektai turi būti ištaisyti per 3 (tris) darbo dienas nuo Rangovo informavimo apie defektus momento, nebent Šalys sutaria kitą defektų ištaisymo terminą. Laiku neištaisęs defektų, Rangovas moka Užsakovui 0,05 % dydžio delspinigius nuo Sutarties vertės už kiekvieną uždelstą ištaisyti defektus dieną;
       2. Darbus atlikti pats arba šioje Sutartyje numatyta tvarka pasitelkdamas trečiuosius asmenis, savo rizika bei sąskaita, rūpestingai bei efektyviai, pagal geriausius visuotinai pripažįstamus profesinius standartus ir gerąją praktiką, panaudojant visus reikiamus įgūdžius, žinias, vadovaujantis Rangovo vykdomai veiklai taikomais reikalavimais;
       3. savo sąskaita pašalinti visus atliktų Darbų trūkumus;
       4. Darbus atlikti pagal projektinę dokumentaciją ir/ar kitų teisės aktų,reglamentuojančių Darbų atlikimą(normų, taisyklių) reikalavimus;
       5. visą Darbų atlikimo laikotarpį kaupti, pildyti, saugoti ir tvarkyti visus Rangovo pagal Sutartį privalomus parengti, pateikti ir jam vykdant Sutartį perduotus Darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs ar sugadinęs darbų dokumentaciją, privalo ją tinkamai atkurti ir atlyginti dėl to kilusius nuostolius;

* + 1. iki Darbų pradžios savo sąskaita sudaryti statinio statybos, rekonstravimo, remonto, atnaujinimo, griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sutartį dėl kiekvieno statomo statinio pagal LR Statybos įstatymo 11 skirsnyje numatytus reikalavimus. Ši privalomojo draudimo sutartis turi įsigalioti iki Darbų pradžios ir turi galioti visą vykdomų Darbų laikotarpį iki visų Rangovo atliktų Darbų rezultato perdavimo Užsakovui dienos. Šiame punkte numatytų Rangovo įsipareigojimų nesilaikymas yra laikomas esminiu Sutarties pažeidimu;
    2. nedelsiant informuoti Užsakovą apie bet kurias aplinkybes, kurios trukdo ar gali sutrukdyti Rangovui atlikti Darbus šioje Sutartyje ir jos prieduose nurodyta apimtimi, sąlygomis ir tvarka;
    3. užtikrinti Darbų saugos ir sveikatos, gaisrinės saugos, aplinkos apsaugos reikalavimų įgyvendinimą bei tinkamas darbo higienos sąlygas Darbų objekte, taip pat gretimos aplinkos bei gamtos ir nekilnojamųjų kultūros paveldo vertybių (jeigu tokių yra) apsaugą ir greta Darbų objekto gyvenančių, dirbančių, poilsiaujančių ir judančių žmonių apsaugą nuo Darbų sukeliamų pavojų, taip pat nepažeisti trečiųjų asmenų gyvenimo ir veiklos sąlygų visą statybos laikotarpį. Pažeidus šiame punkte numatytus reikalavimus, Rangovas įsipareigoja sumokėti Užsakovui 1 proc. nuo Sutarties vertės dydžio baudą;
    4. užtikrinti, kad Sutartį vykdys tik tokią teisę turintys asmenys (jei Sutarties tinkamas įvykdymas yra susijęs su teise verstis atitinkama veikla), taip pat užtikrinti, kad statybvietėje statybos darbus vykdantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, turėtų galiojantį minėto įstatymo nustatyta tvarka suformuotą skaidriai dirbančiojo asmens identifikavimo kodą (toliau – Kodas), o tais atvejais, kai jiems Kodas negali būti suformuotas, privalo turėti Kode užšifruojamus duomenis, nurodytus Valstybinio socialinio draudimo įstatyme, pagrindžiančius dokumentus;
    5. užtikrinti, kad Darbai būtų atliekami naudojant atitinkamiems Darbams atlikti būtiną ir kokybišką darbo įrangą, o taip pat užtikrinti pakankamą darbo įrangos kiekį. Darbams atlikti naudojama darbo įranga turi būti saugi, tinkamai sertifikuota ir atitikti taikomus standartus;
    6. baigęs Darbus sutvarkyti Darbų objekto teritoriją;
    7. vykdyti visus Užsakovo nurodymus, susijusius su Darbų atlikimu, neprieštaraujančius įstatymams ir (ar) šiai Sutarčiai;
    8. laikytis nesąžiningos konkurencijos veiksmų draudimo ir nevykdyti veiksmų, kurie prieštarauja ūkinės veiklos sąžiningai praktikai bei geriems papročiams, kai tokie veiksmai gali pakenkti kitos Šalies galimybėms konkuruoti, įskaitant siūlymą Užsakovo darbuotojams nutraukti darbo sutartį ar nevykdyti visų ar dalies savo darbo pareigų siekiant naudos sau ar padarant žalą Užsakovui;
    9. užtikrinti, jog jo darbuotojai ir (ar) jo pasitelkti tretieji asmenys, vykdydami sutartinius įsipareigojimus Užsakovo teritorijoje, dėvėtų skiriamuosius spec. drabužius (aprangą) bei reikiamas apsaugos priemones ir laikytųsi Užsakovo teritorijoje esančiuose informaciniuose ženkluose nurodytų saugumo reikalavimų ir (ar) Užsakovo atstovų nurodymų. Neužtikrinus šio reikalavimo, Užsakovas pasilieka teisę neįleisti tokio reikalavimo nesilaikiusio asmens į sutartinių įsipareigojimų vykdymo vietą;
    10. susipažinti ir laikytis Užsakovo Tiekėjų etikos kodekso nuostatų (skelbiama viešai: https://keliuprieziura.lt/apie-mus/viesieji-pirkimai/456), taip pat užtikrinti, kad jų laikytųsi visi Rangovo pasitelkti tretieji asmenys – subtiekėjai, ūkio subjektai, kurių pajėgumais Rangovas remiasi, ir kiti susiję asmenys. Rangovui tiesiogiai ar veikiant per trečiuosius asmenis pažeidus Tiekėjų etikos kodeksą, Užsakovas pasilieka teisę įvertinti pažeidimo pasekmes vykdomos Sutarties apimtyje, įskaitant galimybę priimti atitinkamus sprendimus dėl tolimesnio bendradarbiavimo galimybių;
    11. tinkamai vykdyti kitus įsipareigojimus ir pareigas, numatytus šioje Sutartyje, jos prieduose ir galiojančiuose Lietuvos Respublikos teisės aktuose.
  1. Rangovas patvirtina, kad turi visas licencijas, leidimus ir įgaliojimus vykdyti Darbus bei atitinka visus Sutarties priede „Techninė specifikacija“ nurodytus kvalifikacinius reikalavimus.
  2. Rangovas patvirtina, jog šios Sutarties pasirašymo metu ir viso Sutarties vykdymo metu atitinka viešojo pirkimo dokumentuose nurodytus kvalifikacinius reikalavimus (jeigu viešajame pirkime kvalifikaciniai reikalavimai buvo taikomi). Jei Sutarties vykdymo metu paaiškėtų, jog Rangovo kvalifikacija nebeatitinka nustatytų reikalavimų ir Rangovas jų neištaiso per Sutartyje nurodytą terminą, tai bus laikoma esminiu Sutarties pažeidimu.
  3. Užsakovas įsipareigoja:
     1. Rangovui sudaryti visas sąlygas, suteikti informaciją ar dokumentus, reikalingus tinkamam Darbų atlikimui;
     2. informuoti Rangovą apie bet kokius pastebėtus atliktų Darbų trūkumus ir pateikti kitas pastabas dėl Darbų kokybės ir (ar) Darbų atlikimo terminų bei kitų klausimų, susijusių su šios Sutarties nevykdymu ir (ar) netinkamu vykdymu, taip pat apie Rangovo darbuotojų Darbų atlikimo metu padarytą žalą;
     3. laiku atsiskaityti su Rangovu už tinkamai, laiku ir kokybiškai atliktus Darbus pagal Sutarties sąlygas.
  4. Užsakovas turi teisę:
     1. Tikrinti atliekamų Darbų atlikimo eigą, kiekį, kokybę ir medžiagų naudojimą;
     2. atsisakyti priimti nekokybiškai ar ne laiku atliktus Darbus ar jų dalį;
     3. reikalauti neatlygintinai ištaisyti netinkamai atliktų Darbų trūkumus arba pašalinti trūkumus trečiųjų asmenų pagalba Rangovo sąskaita, jeigu Rangovas nukrypsta nuo projekto (jei Sutartyje taikomas), Šalių patvirtinto Darbų kalendorinio vykdymo grafiko (jei patvirtinimas tarp Šalių) ir (arba) Darbus atlieka nekokybiškai, nesilaikant teisės aktų ir (arba) Sutarties reikalavimų;
     4. reikalauti sustabdyti Darbus, jei Darbai atliekami nesilaikant šios Sutarties sąlygų, Lietuvos Respublikos teisės aktų reikalavimų, kelia pavojų žmonių gyvybei, sveikatai, Užsakovo ir (ar) trečiųjų asmenų turtui ar aplinkai, taip pat esant grėsmei tokiai situacijai kilti ir (ar) nustačius avarijos grėsmę.
  5. Jeigu Sutarties pagrindu atliekami statybos darbai, Šalys turi teisę raštu susitarti dėl Darbų atlikimo sustabdymo (technologinės pertraukos), laikotarpiu nuo gruodžio 15 d. iki kitų metų kovo 15 d. Atitinkamai, sustabdymo laikotarpiui, gali būti nukeliami darbų atlikimo terminai bei Sutarties terminai.
  6. Jeigu Sutartimi Rangovas įsipareigojo parengti projektą, projekto autorinės teisės priklauso Užsakovui, kuris galės jį perduoti trečiosioms šalims ir kitaip naudoti jį ar jo dalį pagal poreikį.
  7. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, atlyginimą.
  8. **Netaikoma.**

1. **RANGOVO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi Rangovo agentais. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai. Rangovas Sutarties vykdymui pasitelkia šiuos trečiuosius asmenis (subtiekėjas):

|  |  |
| --- | --- |
| **Subtiekėjo pavadinimas ir rekvizitai** | **Sutarties dalis, kuriai pasitelkiamas subtiekėjas** |
| Subtiekėjo pavadinimas ir rekvizitai | Sutarties dalis, kuriai pasitelkiamas subtiekėjas |

* 1. Rangovas Sutarčiai vykdyti turi pasitelkti tik tuos subtiekėjas, kurie numatyti Rangovo pasiūlyme. Jeigu Rangovas šioje Sutartyje numatytiems Darbams vykdyti nori samdyti kitą, nei nurodyta pasiūlyme, subtiekėją, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto subtiekėjo bei pateikti subtiekėjo dokumentus, pagrindžiančius atitikimą Pirkimo sąlygose subtiekėjams nustatytiems reikalavimams. Už subtiekėjo atliktų darbų kokybę atsako Rangovas. Rangovas visada bus atsakingas už Sutarties vykdymą, įskaitant subtiekėjams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Rangovas Sutarties vykdymo metu savo sutartiniams įsipareigojimams vykdyti pasitelkia kitus nei Rangovo pasiūlyme pirkimui nurodytus subtiekėjus, Rangovas pasiūlyme pirkimui nurodytus subtiekėjus pakeičia be Užsakovo žinios arba jeigu Rangovas, savo pasiūlyme nenurodęs apie ketinimą pasitelkti subtiekėjus, pasitelkia subtiekėjus be Užsakovo raštiško sutikimo, Rangovas moka Užsakovui 5 (penkių) procentų nuo Sutarties vertės dydžio baudą bei Užsakovui pareikalavus, nedelsiant privalo atsisakyti tokio subtiekėjo paslaugų.
  2. Rangovas negali Sutarties vykdymo metu remtis subtiekėjo ar specialisto, kuris (-ie) yra Užsakovo darbuotojai, pajėgumais.
  3. Subtiekimas nesukuria sutartinių santykių tarp Užsakovo ir subtiekėjo. Rangovas atsako už savo subtiekėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Rangovo nuo jokių jo įsipareigojimų pagal Sutartį.
  4. Atsiradus poreikiui keisti Jungtinės veiklos sutartyje nurodytus partnerius kitais (jeigu Darbai atliekami pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Užsakovas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Rangovas įrodys Užsakovui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Rangovas gaus Užsakovo rašytinį sutikimą keisti Jungtinės veiklos partnerius;
     4. Rangovas pateiks Užsakovui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  5. Šiai Sutarčiai gali būti taikoma tiesioginio atsiskaitymo su subtiekėjais galimybė, kuri įgyvendinama šia tvarka:
     1. Užsakovas ne vėliau kaip per 3 (tris) darbo dienas nuo VPĮ 88 str. 4 d. numatytos informacijos gavimo raštu dienos, informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo. Šioje sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.
     2. Subtiekėjas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai subtiekėjo išrašytą sąskaitą-faktūrą raštu patvirtina atsakingas Rangovo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas-faktūras atitinkamai mažina sumą, kurią Užsakovas turi sumokėti Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas-faktūras Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Rangovo patvirtintų sąskaitų-faktūrų sumų.
     3. Tiesioginis atsiskaitymas su subtiekėju neatleidžia Rangovo nuo jo prisiimtų įsipareigojimų pagal Sutartį. Nepaisant nustatyto galimo tiesioginio atsiskaitymo su subtiekėju, Rangovo Sutartimi numatytos teisės, pareigos ir kiti įsipareigojimai nepereina subtiekėjui.
     4. Jei dėl tiesioginio atsiskaitymo su subtiekėju faktiškai nesutampa Rangovo ir subtiekėjo mokėtinos sumos, atsakomybė prieš Užsakovą tenka Rangovui ir neatitikimai pašalinami Rangovo sąskaita.
     5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą ir atsiskaitymo tvarką. Su subtiekėjais gali būti atsiskaitoma tik po to, kai pilnai atlikti visi šioje Sutartyje nurodyti Darbai, atitinkamai pagal pasirašytus aktus.
  6. Šiame skyriuje numatytų Rangovo įsipareigojimų nesilaikymas yra laikomas esminiu Sutarties pažeidimu.

1. **NENUGALIMA JĖGA (FORCE MAJEURE)**
   1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių. Šalys turi teisę susitarti dėl Sutartinių įsipareigojimų sustabdymo, Darbų atlikimo termino ar Sutarties galiojimo termino pratęsimo *Force Majeure* galiojimo laikotarpiu.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*Force Majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*Force Majeure*) aplinkybės liudijančių pažymų išdavimo tvarkos aprašo patvirtinimo“.
2. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimas, t. y. Lietuvos Respublikoje ar užsienyje registruoto banko garantija ar draudimo bendrovės laidavimo draudimo liudijimas, šiai Sutarčiai netaikomas.
3. **SUTARTIES ĮSIGALIOJIMAS, KEITIMAS IR PASIBAIGIMAS**

* 1. Sutartis įsigalioja, kai Sutartį pasirašo abi Sutarties Šalys bei galioja iki visiško sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau).
  2. Šalys turi teisę nutraukti šią Sutartį raštišku Šalių sutarimu.
  3. Užsakovas bet kuriuo metu turi teisę vienašališkai, nesikreipdamas į teismą, nutraukti šią Sutartį prieš 20 (dvidešimt) darbo dienų raštu pranešęs apie tai Rangovui. Tokiu atveju Rangovui sumokama tik už kokybiškai faktiškai iki Sutarties nutraukimo dienos atliktus Darbus ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Rangovui jokių kitų sumų ir (ar) mokėjimų.
  4. Užsakovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Rangovą, nutraukti Sutartį, o Rangovas privalo sumokėti Užsakovui 5 (penkių) procentų dydžio baudą nuo bendros Sutarties kainos, jeigu Rangovas iš esmės pažeidė Sutartį. Rangovo padarytas Sutarties pažeidimas laikomas esminiu, kai:
     1. atlikti Darbai neatitinka Sutartyje ir (ar) konkrečiame užsakyme numatytų reikalavimų ir Rangovas neištaiso Darbų trūkumų per Sutartyje numatytą terminą;
     2. Rangovas pažeidžia Darbų atlikimo terminus;
     3. Rangovo kvalifikacija (jeigu Rangovo kvalifikacija buvo tikrinama pirkimo dokumentuose nustatyta tvarka) tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos;
     4. **Netaikoma.**
     5. kitais Sutartyje numatytais atvejais.
  5. Bet kuri Šalis turi teisę vienašališkai, nesikreipdama į teismą, nutraukti šią Sutartį, apie tai raštu įspėjusi kitą Šalį prieš 30 (trisdešimt) kalendorinių dienų, jei kita Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
  6. Rangovas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Užsakovą prieš 30 (trisdešimt) kalendorinių dienų, jei Užsakovas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Užsakovas ne mažiau kaip du kartus buvo įspėtas.
  7. Rangovas įsipareigoja Sutarties vykdymo metu pranešti Užsakovui apie bet kokius pasikeitimus, galinčius turėti įtakos Rangovo, ir (arba) jo pasitelkto subtiekėjo, ir (ar) ūkio subjektų ar juos kontroliuojančių asmenų atitikčiai Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus / principus, ir (arba) VPĮ 45 straipsnio 21 dalyje, ir (arba) VPĮ 37 straipsnio 9 dalyje, ir (arba) VPĮ 47 straipsnio 9 dalyje numatytiems reikalavimams. Užsakovas pasilieka teisę Sutarties vykdymo metu pats patikrinti šių nurodytų asmenų atitiktį aukščiau paminėtiems kriterijams / principams / reikalavimams. Tuo atveju, jei Sutarties galiojimo metu paaiškėja, jog Rangovas neatitinka šių kriterijų / principų / reikalavimų ir nustatytų neatitikimų neištaiso per 10 (dešimties) darbo dienų terminą nuo Užsakovo pranešimo raštu dienos, Užsakovas įgyja teisę, įspėjęs Rangovą prieš 5 (penkias) dienas, vienašališkai nutraukti Sutartį, neatlygindamas jokių nuostolių.
  8. Sutarties sąlygos gali būti keičiamos vadovaujantis VPĮ nuostatomis.

1. **GINČŲ SPRENDIMAS**
   1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
   2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, esančiuose Kauno mieste, teisės aktų nustatyta tvarka.
2. **KONFIDENCIALUMAS**
   1. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip.
   2. Šalys įsipareigoja jokiais būdais be Šalies, kuriai priklauso konfidenciali informacija, sutikimo neatskleisti konfidencialios informacijos jokiems tretiesiems asmenims, išskyrus savo kontrahentus, konsultantus ir kitus asmenis tiek, kiek tai yra reikalinga Sutarties vykdymui. Šis įsipareigojimas galioja tiek šios Sutarties galiojimo metu, tiek ir neterminuotai po šios Sutarties pasibaigimo.
   3. Šalių įsipareigojimai, susiję su asmens duomenų apsauga:
      1. Abi Šalys yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu.
      2. Tvarkydamos asmens duomenis, Šalys vadovaujasi Lietuvos Respublikos įstatymais, Europos sąjungos teisės aktais bei Sutartyje nurodytais asmens duomenų tvarkymo reikalavimais.
      3. Šalys susitaria, jog Sutartimi perduodami Šalių atstovų (vadovų, įgaliotų asmenų ar darbuotojų) asmens duomenys ir (ar) kiti asmens duomenys, kurie bet kuriai iš Šalių tampa žinomi vykdant sutartinius įsipareigojimus yra naudojami tik tam, kad būtų galima sudaryti ir vykdyti Sutartį, išskyrus atvejus kai asmens duomenys reikalingi teisėtiems Šalių tikslams ir (ar) taikomos teisinės prievolės vykdymui. Šalys negali tvarkyti asmens duomenų bet kokiu kitu nei Sutartyje nurodytu tikslu.
      4. Šalys įsipareigoja taikyti technines ir organizacines priemones užtikrinančias tvarkomų asmens duomenų apsaugą.
      5. Turėti prieigą prie asmens duomenų ir juos tvarkyti gali tik tie Šalių darbuotojai arba atstovai, kuriems prieiga prie asmens duomenų būtina, siekiant vykdyti sutartinius įsipareigojimus ir kurie yra įsipareigoję užtikrinti tvarkomų asmens duomenų konfidencialumą.
      6. Šalys įsipareigoja nedelsiant informuoti viena kitą apie asmens duomenų saugumo pažeidimus bei užtikrinti duomenų subjektų teises.
      7. Asmens duomenų saugumo pažeidimo atveju ar Šaliai pagrįstai įtariant tokį pažeidimą, tokia Šalis nedelsiant, tačiau bet kokiu atveju ne vėliau nei per 24 val. po to, kai sužinojo apie tai, raštu informuos kitą Šalį ir pateiks informaciją apie galimo pažeidimo pobūdį, Šalies atstovo kontaktinius duomenis, aprašytas pažeidimo pasekmes ir priemonių sąrašą kurių ėmėsi, kad būtų pašalintas pažeidimas.
      8. Jei Šaliai kyla nuostoliai dėl kitos Šalies kaltų veiksmų ir (ar) neveikimo tvarkant asmens duomenis, kaltoji Šalis privalo atlyginti kitos Šalies ir duomenų subjektų patirtus nuostolius.
      9. Šalys pasilieka teisę bet kuriuo metu sudaryti atskirą rašytinį susitarimą dėl asmens duomenų tvarkymo siekiant užtikrinti atitiktį 2016 m. balandžio 27 d. Europos Parlamento ir Tarybos reglamentui (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB.
3. **BAIGIAMOSIOS NUOSTATOS**
   1. Vykdydamos Sutartį, Šalys vadovaujasi Lietuvos Respublikos teisės aktais.
   2. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
   3. Esant prieštaravimų tarp Sutarties ir Sutarties priedo „Techninė specifikacija“, Šalys turi vadovautis Sutarties priedu „Techninė specifikacija“. Esant prieštaravimų tarp Sutarties ir kitų jos priedų, Šalys turi vadovautis Sutartimi.
   4. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai žemiau nurodytais adresais. Pranešimai, išsiųsti elektroniniu paštu yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.). Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo.
   5. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Užsakovo atsakingas asmuo, be kita ko, turi teisę raštu duoti Rangovo atsakingam asmeniui privalomus su Sutarties vykdymu susijusius nurodymus, pasirašyti sąskaitas-faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
      1. Užsakovo už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas;
      2. Užsakovo atstovas, atsakingas už Sutarties ir pakeitimų paskelbimą VPĮ nustatyta tvarka – pareigos, vardas, pavardė, tel. telefono numeris, elektroninio pašto adresas;
      3. Rangovo už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas.
   6. Sutartyje nurodytos baudos, delspinigiai skaičiuojamas nuo sumų be PVM.
   7. Sutartis surašyta dviem vienodą teisinę galią turinčiais egzemplioriais, po vieną kiekvienai Šaliai. **/** Sutartis pasirašoma kvalifikuotais elektroniniais parašais. Pasirašytą Sutartį elektroniniu formatu gaus kiekviena Sutarties Šalis. *Sudarant Sutartį, pasirinkti vieną iš nurodytų variantų.*
4. **SUTARTIES PRIEDAI**
   1. Priedas Nr. 1 – Techninė specifikacija.
   2. Priedas Nr. 2 – Rangovo pasiūlymas.
5. **ŠALIŲ REKVIZITAI**

|  |  |  |
| --- | --- | --- |
| **Užsakovas:** | **Rangovas:** | |
|  |  | |
| **Akcinė bendrovė „Kelių priežiūra“** | **Rangovo pavadinimas** | |
| Juridinio asmens kodas 232112130 | Juridinio asmens kodas/fizinio asmens gimimo data | |
| PVM mokėtojo kodas LT321121314 | PVM mokėtojo kodas | |
| Savanorių pr. 321C, 50120 Kaunas | Rangovo buveinės adresas |
| Tel.: (8-37) 202293 | Tel. |
| El. paštas: info@keliuprieziura.lt | El. Paštas: |
| A.s. LT617044060003560452 | A.s. |
| AB SEB bankas, b.k. 70440 |  |
| **Užsakovo vardu:** | **Rangovo vardu:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Sutarties pasirašymo data:**  ***Užsakovas antspaudo nenaudoja*** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  **Sutarties pasirašymo data:** |